Turart n temseεraq tettili-d mi ara mlilen yiεeggalen d igrawen. Timenna n temseεraq teḥwaǧ win ara d-yinin d win i wumi ara d-yini. Win ara d-yinin yefka-as DJELLAOUI.M isem n « Bab n temseεraq»28, yerna yessbeggen-d belli yezmer ad yili d menwala, d argaz neɣ d tameṭṭut neɣ d amɣar. Amennay yessefk fell-as ad yesεu tiḥerci d tmusni ifazen, d netta i dyufraren deg ugraw, akken i t-id yessefhem DJELLAOUI.M: « Acu kan yessefk ad yili d win i d-asent-yessnen, yefteḥ wallaɣ-is s tirmit i yesεa di ṣṣenf-agi n tsekla taɣerfant».29